P r e d k l a d a c i a      s p r á v a

	Predkladaný materiál  rieši „ Návrh na pokračovanie  rozostavanej stavby „Revitalizácia a rekonštrukcia Krajského súdu v Prešove“ – objektov A, B, C, D .

	Materiál je predkladaný vláde Slovenskej republiky z dôvodu, že :                 „pri stavbách, u ktorých v priebehu realizácie skutočná obstarávacia cena dosiahne 100 mil. Sk z dôvodu zmien v projektovej dokumentácii a navyše prác z titulu rozšírenia, resp. zmien stavebných objektov, prevádzkových súborov, resp. iných zmien, sa zdôvodnenie zvýšenia ceny predkladá na posúdenie a rozhodnutie vlády; posúdenie a rozhodnutie vlády sa vyžaduje aj v prípadoch zvýšenia obstarávacej ceny z uvedeného dôvodu pri stavbách obstarávaných z individuálneho výdavku“, podľa bodu 3 Prílohy č. 7, uznesenia vlády č. 790/2005 k návrhu rozpočtu verejnej správy na roky 2006 až 2008. 		

	Predpokladaný rozpočtový náklad na dokončenie rekonštrukcie objektov Krajského súdu v Prešove vrátane vyvolaných  zmien stavby pred dokončením – podľa aktualizácie pôvodného projektu je 298 799 000 Sk.

	Realizáciou rekonštrukcie stavby sa zabezpečuje stavebno – technický stav tejto historickej budovy, ktorá je zapísaná v centrálnom zozname kultúrnych pamiatok a  optimálne prostredie pre zamestnancov a dôstojnosť orgánu štátnej správy.

	Predpokladaný termín pokračovania stavebnej akcie je rok 2007 a zvýšené rozpočtové náklady budú zabezpečené v rámci kapitálových výdavkov kapitoly Ministerstva spravodlivosti Slovenskej republiky.